मेमोरी कार्ड सृजन में मिनियेचराइज़ेशन दृश्य है; समय के साथ मेमोरी कार्ड्स का आकार घटता गया जबकि उनका लॉजिक आकार बढ़ता गया। बायें से दायें: कॉम्पैक्टफ्लैश (३२ एम.बी), एसडी (१२८ एम.बी), मिनी एसडी (१.० जी.बी), एवं माइक्रोएसडी (२.० जी.बी)
**मेमोरी कार्ड** या **फ़्लैश मेमोरी कार्ड**, सॉलिड स्टेट फ्लैश मेमोरी डाटा स्टोरेज आंकड़ों को एकत्र करने वाली इलेक्ट्रॉनिक युक्ति होती है, जिसका प्रयोग मोबाइल फोन, डिजिटल कैमरा, म्यूज़िक प्लेयर और वीडियो गेम जैसे कई इलेक्ट्रॉनिक उपकरणों में किया जाता है। इसमें प्रोगाम दोबारा लिखा जा सकता है और परिवर्तन भी किये जा सकते हैं।

सन् १९९० में बाजारों में उतरा पीसी कार्ड, पहला मेमोरी कार्ड था, जिसका वर्तमान में औद्योगिक रूप में प्रयोग होता है। १९९० में पीसी कार्ड से आकार में छोटे कई दूसरे मेमोरी कार्ड भी आए, जिनमें कॉम्पैक्ट फ्लैश, स्मार्ट मीडिया और मिनी कार्ड थे। वहीं मोबाइल फोन, वीडियो गेम और पीडीए जैसी युक्तियों में एमबेडेड मेमोरी कार्ड का प्रयोग भी होने लगा। १९९० से २००० के दशक में तक नए तरीके के कई मेमोरी कार्ड आए जिनमें मेमोरी स्टिक, एक्सडी पिक्चर जैसे कार्ड मुख्य थे। इनका आकार छोटा था। वर्तमान कंप्यूटरों, मोबाइल फोन में मेमोरी कार्ड के लिए स्थान (स्लॉट) होता है। कुछ उपकरणों में एक से अधिक मेमोरी कार्ड का भी प्रयोग किया जा सकता है।

प्रकार
------

* माइक्रो एसडी कार्ड

यह उपकरण में कार्यानुसार जोड़कर कार्य पूर्ण होने पर निकाला जा सकने वाला फ्लैश मेमोरी कार्ड होता है। इसका प्रयोग मुख्यत: मोबाइल फोन के साथ पोर्टेबल मीडिया प्लेयर, जीपीएस डिवाइस आदि में किया जाता है। यह आकार में सबसे छोटा मेमोरी कार्ड होता है।

* मिनी एसडी कार्ड

मिनी कार्ड फॉर्म फैक्टर रिमूवेबल और पोर्टेबल मेमोरी युक्ति होती है। फॉर्म फैक्टर यानि ऊर्जा का एक ऑब्जेक्ट से दूसरे ऑब्जेक्ट में स्थांतरण कर पाने में सक्षमता अच्छी होती है। इसका प्रयोग मोबाइल फोन, एमपीथ्री प्लेयर, डिजिटल कैमरा और दूसरे उपकरणों में होता है। 

* एक्सडी पिक्चर कार्ड

एक्सडी पिक्चर कार्ड मुख्यत: डिजिटल कैमरों में प्रयोग होते हैं। मूल एक्सडी कार्ड १६ एमबी से ५१२ एमबी तक के होते हैं।

* मल्टी मीडिया कार्ड

यह कार्ड आकार में छोटे होते हैं। इनकी स्पीड तेज होती है।

कुछ मेमोरी कार्डों की सारणी
---------------------------

| नाम | लघु नाम | फॉर्म फैक्टर | DRM |
| --- | --- | --- | --- |
| पीसी कार्ड | PCMCIA | ८५.६ × ५४ × ३.३ mm | कोई नहीं |
| कॉम्पैक्टफ्लैश १ | CF-I | ४३ × ३६ × ३.३ mm | कोई नहीं |
| कॉम्पैक्टफ्लैश २ | CF-II | ४३ × ३६ × ५.५ mm | कोई नहीं |
| स्मार्टमीडिया | SM / SMC | ४५ × ३७ × ०.७६ mm | कोई नहीं |
| मेमोरी स्टिक | MS | ५०.० × २१.५ × २.८ mm | मैजिकगेट |
| मेमोरी स्टिक ड्युओ | MSD | ३१.० × २०.० × १.६ mm | मैजिकगेट |
| मेमोरी स्टिक प्रो ड्युओ | MSPD | ३१.० × २०.० × १.६ mm | मैजिकगेट |
| मेमोरी स्टिक प्रो-एचजी ड्युओ | MSPDX | ३१.० × २०.० × १.६ mm | मैजिकगेट |
| मेमोरी स्टिक माइक्रो एम२ | M२ | १५.० × १२.५ × १.२ mm | मैजिकगेट |
| मिनियेचर कार्ड |  | ३७ x ४५ x ३.५ mm | कोई नहीं |
| मल्टीमीडिया कार्ड | MMC | ३२ × २४ × १.५ mm | कोई नहीं |
| लघुरूप मल्टीमीडिया कार्ड | RS-MMC | १६ × २४ × १.५ mm | कोई नहीं |
| एमएमसी माइक्रो कार्ड | MMCmicro | १२ × १४ × १.१ mm | कोई नहीं |
| सिक्योर डिजिटल कार्ड | SD | ३२ × २४ × २.१ mm | CPRM |
| एस एक्स एस | SxS |  |  |
| युनिवर्सल फ्लैश स्टोरेज | UFS |  |  |
| मिनि एसडी card | miniSD | २१.५ × २० × १.४ mm | CPRM |
| माइक्रो एसडी card | microSD | १५ × ११ × ०.७ mm | CPRM |
| एक्सडी पिक्चर कार्ड | xD | २० × २५ × १.७ mm | कोई नहीं |
| इंटेलिजेंट स्टिक | iStick | २४ x १८ x २.८ mm | कोई नहीं |
| सीरियल फ्लैश मॉड्यूल | SFM | ४५ x १५ mm | कोई नहीं |
| माइक्रो कार्ड | µcard | ३२ x २४ x १ mm | ज्ञात नहीं |
| एनटी कार्ड | NT NT+ | ४४ x २४ x २.५ mm | कोई नहीं |

नया उत्पाद
----------

तोशि‍बा कंपनी ने विश्व का प्रथम ६४ गीगाबाइट मेमोरी कार्ड बनाया है। वर्ष २००९ में इसी कंपनी ने १६ जीबी का मेमोरी कार्ड भी लॉन्च किया था। इस कार्ड की डेटा स्थानांतरण की गति‍ भी बहुत अधि‍क है। इसकी डेटा राइट गति ३५ एमबीपीएस और रीड गति ६० एमबीपीएस है जो २.४ जीबी वीडि‍यो संचिका को ७० सेकंड में लोड कर लेता है।
मेमोरी कार्ड व पेन ड्राइव का डाटा पासवर्ड से सुरक्षित भी किया जा सकता है। इसके लिये कई सॉफ्टवेयर उपकरण उपलब्ध होते हैं। इन्हें डाउनलोड भी किया जा सकता है।

दीर्घा
------

* कॉम्पैक्टफ्लैश (CF-I)कॉम्पैक्टफ्लैश (CF-I)
* मेमोरी स्टिकमेमोरी स्टिक
* मल्टीमीडिया कार्ड (MMC)मल्टीमीडिया कार्ड (MMC)
* सिक्योर डिजिटल कार्ड (SD)सिक्योर डिजिटल कार्ड (SD)
* मिनी एसडी कार्डमिनी एसडी कार्ड
* स्मार्टमीडियास्मार्टमीडिया
* एक्सडी पिक्चर कार्ड (xD)एक्सडी पिक्चर कार्ड (xD)

सन्दर्भ
-------

1. 1 2  मेमोरी कार्ड|हिन्दुस्तान लाइव। १० फ़रवरी २०१०
2. ↑  "64 जीबी का मेमोरी कार्ड". मूल से 21 अगस्त 2009 को पुरालेखित. अभिगमन तिथि 11 फ़रवरी 2010.
3. ↑  पेन ड्राइव और मेमोरी कार्ड को पासवर्ड से सुरक्षित करें

बाहरी कड़ियाँ
-------------

|  |  |
| --- | --- |
|  | **मेमोरी कार्ड** से संबंधित मीडिया विकिमीडिया कॉमंस पर उपलब्ध है।  |

  


| * दे
* वा
* सं
मेमोरी कार्ड  |
| --- |
| मुख्य लेख | मेमोरी कार्ड रीडर ·  मेमोरी कार्डों की तुलना • एसडी कार्ड एवं मल्टीमीडिया कार्ड परिवार तुलना |  |
| प्रकार | कॉम्पैक्ट फ्लैश (CF) • JEIDA • मेमोरी स्टिक (MS/MS-PRO) • एमआई कार्ड • माइक्रोड्राइव (MD) • पीसी कार्ड • स्मार्ट मीडिया (SM) • एस एक्स एस • युनिवर्सल फ्लैश स्टोरेज (UFS) • USB • एक्सडी पिक्चर |
| MMC/SD वैरियेंट्स | मल्टीमीडिया कार्ड (MMC) • सिक्योर डिजिटल (SD) • मिनी एसडी  • माइक्रो एसडी |

| * दे
* वा
* सं
बुनियादी कंप्यूटर घटक |
| --- |
| निविष्ट\_यंत्र | 
* कीबोर्ड
* माउस
* माइक्रोफोन
* वेबकैम

 |
| निर्गम यंत्र | 
* प्रदर्शक

 |
| सूचना भंडारण उपकरण | 
* हार्ड ड्राइव
* यूएसबी फ्लैश ड्राइव
* मेमोरी कार्ड
* मेमोरी स्टिक

 |
| कंप्यूटर पेटिका | 
* केंद्रीय प्रक्रमन एकक (सीपीयू)
* रैम
* वीडियो कार्ड
* मदरबोर्ड

 |
| कंप्यूटर पोर्ट | 
* युनिवर्सल सीरियल बस

 |


यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।